
Martfű Város Önkormányzata közfeladatainak, alaptevékenységének kormányzati funkciók szerinti meghatározására
Martfű Város Önkormányzata Képviselő-testületének 

2014. február 5-i ülésére

Előkészítette:  Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalási mód: nyilvános ülés

Tisztelt Képviselő – testület!

Martfű Város Önkormányzatának kötelező és önként vállalt – szakfeladat szám szerinti – feladatait Martfű Város Önkormányzata Képviselő-testülete Szervezeti és Működési Szabályzatának 1. sz. függeléke tartalmazza.

A kormányzati funkciók, államháztartási szakfeladatok és szakágazatok osztályozási rendjéről szóló nemzetgazdasági miniszter 68/2013.(XII.29.) rendeletének 2014. január 1 napjától hatályos rendelkezései szerint a közfeladatokat, szakmai alaptevékenységeket kormányzati funkciókba kell besorolni és az alapító okiratban fel kell tüntetni.

Az önkormányzatnak nincs alapító okirata, az államháztartási törvény végrehajtási rendelete értelmében a helyi önkormányzat létesítő okiratának – a törzskönyvi bejegyzés szempontjából – a szervezeti és működési szabályzat tekintendő.

Fentiekre tekintettel az önkormányzat közfeladatainak, alaptevékenységének kormányzati funkciókba sorolását az előterjesztés melléklete szerint elvégeztük.

Kérem a Tisztelt Képviselő-testületet, hogy az alábbi határozati javaslattal az önkormányzat közfeladatainak, alaptevékenységének kormányzati funkciók szerinti meghatározását szíveskedjen jóváhagyni.

Határozati javaslat:

Martfű Város Önkormányzata Képviselő-testületének

……./2014.(….) Ö. határozata

Martfű Város Önkormányzata közfeladatainak, alaptevékenységének kormányzati funkciók szerinti meghatározásáról
Martfű Város Önkormányzatának Képviselő- testülete megtárgyalta az önkormányzat közfeladatainak, alaptevékenységének kormányzati funkciók szerinti meghatározását, melyet a határozatmelléklete szerint jóváhagy. 
A határozat melléklete szerint Martfű Város Önkormányzata Képviselő-testületének Szervezeti és Működési Szabályzata 1. sz. függelékében, és a törzskönyvi nyilvántartásban a változást át kell vezetni. 
Felelős: jegyző

Határidő: a döntést követő 15 nap

Erről értesülnek:

1. JNSZ Megyei Kormányhivatal

2. Valamennyi képviselő helyben

Martfű, 2014. január 28.
                                                                                                    Dr. Kiss Edit

                                                                                                    Polgármester

Látta: Szász Éva 

           jegyző
